Íslensk stjórnvöld hafa áritað FATCA ( e. Foreign Accounts Tax Compliance Act ) samning við bandarísk stjórnvöld . Samkvæmt FATCA lögunum ber öllum erlendum fjármálastofnunum að senda árlega upplýsingar um tekjur og eignir bandarískra skattgreiðenda beint til bandarískra skattyfirvalda . Fallist fjármálastofnun ekki á að veita upplýsingarnar verður lagður 30% afdráttarskattur á allar fjármagnstekjur sem viðkomandi fjármálastofnun og viðskiptavinir hennar fá frá Bandaríkjunum . Með fyrrgreindum samningi milli stjórnvalda er íslenskum fjármálastofnunum auðveldað að uppfylla kröfur skv. FATCA reglunum og mun ríkisskattstjóri hafa milligöngu um upplýsingaskiptin .